Jouluterveiset Rosenlundilta! - Elämää ja Matkoja matkablogi - travel blog
Puuterinen lumi peittää maan, ilmassa on jo joulun taikaa. Ilta on yllättävän tuuleton ja pakkastakin on vain nimeksi. Lähdemme Rosenlundin joulumarkkinoille hakemaan joulun tunnelmaa, sitä aitoa ja kiireetöntä.
Pappilan pihapiiriin virtaa väkeä tasaiseen tahtiin. Ruuhkaa ja stressiä täällä ei ole, vaan lämminhenkinen wanhan ajan tunnelma. Keltaisessa pappilarakennuksessa on tarjolla joulupuuroa ja leipää, punaisessa renkituvassa glögiä ja pipareita.
Joulupukki ottaa vastaan perheen pienimpien, ja miksei vähän isompienkin, lahjatoiveita. Punainen tupa vie ajatukset lapsuuden jouluihin mummolassa.
Niityllä kilkkaa kello, perheet ovat rekiajelulla. Suloinen aasi ottaa tyynesti vastaan vuoroaan odottavien taputuksia ja rapsutuksia. En muistanutkaan, miten pehmeää aasin karva onkaan.
Keskikesällä tälle samaiselle niitylle nostetaan juhannussalko, majstång. Kesäkuukausina rovasti Aspegrenin puutarha puhkeaa kukkaan ja elokuussa väriloisto on parhaimmillaan, nyt puutarha uinuu hiljaista talviuntaan.
Myyntipöydillä on tarjolla jouluisia käsitöitä ja pikkuherkkuja, täältä tekee hyviä löytöjä pukinkonttiin ja omaksi iloksi.
Mutta ennen kaikkea: Rosenlundin joulumarkkinoilta löytyy se lämmin hyvä joulumieli!
”Lumiset oksat vihreän puun,
toivotan jouluusi lämpöä, rauhaa.”
Perinteiset Rosenlundin joulumarkkinat järjestetään vuosittain ja tapahtuma on suosittu koko perheen joulutunnelman tuoja, jota suosittelen lämpimästi!
Lisätietoja Rosenlundista tästä ja blogissa Rosenlundin kesäisiä tunnelmia tästä
AspegrenjoulumarkkinatLähimatkailun HelmetPietarsaaripuutarhaRosenlundSuomiSuomi 100
Reply Outi sunnuntai, joulukuu 24, 2017 at 21:46
Ihanaa, leppoista ja rentoa joulua sinulle <3
Reply Elämää ja Matkoja matkablogi - travel blog sunnuntai, joulukuu 24, 2017 at 22:23
Lämmin kiitos Outi ja mukavaa joulun aikaa Sinullekin! 💖 🎄